Regals originals per a profes - YouMeKids\nHomeReportatgesRegals originals per a profes\n05/06/2017 Barbara Vastenavond Reportatges 6\nFoto: Regala un Cuento\nIdees per fer un regal original i personalitzat a les mestres i professors de parvulari i primària\nFinal de curs. Recol·lecta per al regal de la senyoreta. I no sé com és que l’honor de trobar “EL” regal és meu. A qui no li agraden els reptes, oi?\nI és que sóc de les que prefereixo un regal amb personalitat, un detall amb l’empremta dels nens. Potser requereix una mica més de dedicació, però us puc garantir que el resultat té “ànima”. Aquí va la meva llista “guanyadora” (i testada en alguns casos).\n1) Foto llibre – foto revista plena de records\nUn poema, un escrit, un petit conte o un dibuix fet pels nens especialment per a la senyoreta sempre és un gran detall. Si a més ho acompanyeu de la foto de cada nen, tindreu un àlbum que enamorarà a qualsevol mestra o mestre d’infantil i primària. Reserveu-vos les primeres i darreres pàgines de l’àlbum per incloure fotos de grup, sortides escolars i una dedicatòria.\nCom si es tractés d’un autèntic llibre, amb la tapa dura i les pàgines flexibles, el foto llibre guardarà per sempre un gran record per qui ho rep. Podreu triar la plataforma que més us agradi: Hofmann o Mis Albumes Digitales.\nSi preferiu un format més informal (i econòmic), podeu crear una foto revista. Tant Fotoprix com Mis Albumes Digitales us ajuden a convertir la senyoreta en protagonista!\n2) El conte personalitzat\nSi l’opció del foto-llibre o la revista us sembla massa feina, hi ha una opció més senzilla i igualment ben original. Es tracta del conte personalitzat. Girafus us ofereix la possibilitat de personalitzar amb dedicatòries i frases pròpies cada moment del curs, com ara l’arribada dels nens a classe, l’hora de cantar, de jugar, de divertir-vos… Un petit homenatge a la senyoreta o al mestre on els personatges del conte són els nens de la classe amb la professora de protagonista. Només cal que pugeu fins a un màxim 30 fotos carnet dels nens i personalitzeu les frases. Si ho preferiu, podeu fer servir el text que surt per defecte en castellà o català.\nTot i que Regala un Cuento només permet personalitzar la dedicatòria del conte, és una bona tria si no teniu gaire temps o inspiració per escriure texts. Només cal que pugeu les fotos dels nens (fins a 35 fotos) i del mestre i ja ho tindreu enllestit.\n3) Penjoll o clauer amb signatures dels nens\nSi preferiu regalar una joia, què en penseu de regalar un penjoll o un clauer de plata amb tots els noms dels nens de la classe escrits amb la seva pròpia lletra? Només cal que envieu escanejats els noms dels nens en lletra lligada i ja està! Jordi Feliu ho convertirà en una joia que deixarà bocabadats al mestre o a la senyoreta.\n4) Tassa amb vídeo\nQuè dieu de reglar una tassa amb un vídeo personalitzat? La gent de Funny Monday us ofereix l’opció de triar una tassa amb una frase feta (és una llàstima que de moment només hi hagin dedicatòries en castellà) i incloure un vídeo personalitzat. Només cal que graveu amb el mòbil un vídeo dels nens dient alguna cosa bonica a la senyoreta o cantant una cançó i ho envieu per whatsapp a Funny Monday. Ells prepararan una tassa amb un codi QR que inclou el vostre vídeo. Imagineu-vos la sorpresa de la senyoreta quan escanegi el codi i vegi tots els seus nens fent-li un homenatge!\n6 Comentaris Regals originals per a profes\nPuri 07/06/2017 at 12:20\nQue bonitas ideas. Las tazas de funny monday, hay algunos modelos en catalán me gustan mucho y he regalado alguna.\nYouMeKids 07/06/2017 at 12:58\nSí, las tazas de Funny Monday son muy chulas! Es cierto que hay alguna taza con frases en catalán, pero concretamente para regalar a maestros no hemos encontrado ningun exemplar. De todas formas con el vídeo complementario que se puede hacer en cualquier idioma, el reglo es igualmente genial!\nSilvia 09/05/2018 at 10:31\nPerdona, m’agrada el conte de la foto per la mestra, pero no el trobo a girafus… D’on es? Moltissimes gracies per article!!\nYouMeKids 09/05/2018 at 11:44\nCap problema. A girafus està en aquest enllaç: http://girafus.es/ca/contes/35-conte-profe.html#/214-copias_tapa_dura-ninguna_copia_tapa_dura/215-copias_tapa_blanda-ninguna_copia_tapa_tova/220-regal-sense_preparat_per_regalar_0/26-idioma-catala\nI el de la foto és de “regala un cuento”: https://regalauncuento.es/regalos-para-profesores\nChantal 22/05/2019 at 22:52\nHola bones!!estem interesats en 2 penjolls amb els noms dels nens podriem saber el preu de cadascú.Moltes gracies i com ho hauriem de fer.fins aviat\nYouMeKids 27/05/2019 at 15:03\nNosaltres no fabriquem els penjolls. Has de posar-te en contacte directament amb Jordi Feliu: 937 574 231 i 627 450 494. També li pots enviar un mail aquí via la seva web: http://www.jordifeliujoies.com/contacte/


Raimundo Morte | Centre Cívic Guinardó | Ajuntament de Barcelona\nMostra de l'evolució creativa d'un artista transdisciplinar\nMostra retrospectiva de l'evolució creativa de Raimundo Morte, creador escènic amb un rerefons a les arts gràfiques i audiovisuals, on se li dona un sentit a aquest camí vital que desemboca en la seva actual dedicació, la direcció i interpretació en les arts escèniques, amb l'aplicació del tots els coneixements previs dintre d'aquest context artístic.\nSom una plataforma rizòmica creada per a fer realitat projectes de comunicació i artístics. Creiem en el canvi social a través d’un treball rigorós que posi en pràctica efectivament idees transformadores. També creiem que una comunicació socialment conscient pot estar realitzada des d’un virtuosisme visual. Per això, partint d’una elaboració conceptual profunda, el nostre bagatge a les arts plàstiques i audiovisuals ens ajuda a correspondre-la en la part visual de forma sinèrgica. Pretenem en la nostra tasca sumar els termes “plaer” i “ètica”.\nProduïm o recolzem projectes de creació artística. Plaetix ha donat suport fins la data a projectes de creació escènica teatral, de dansa, i també de músics de l’escena Barcelonina, però també internacional, treballant en ciutats com Montréal, Sarajevo o Buenos Aires.\nPlætix també realitza projectes de formació, on pretenem compartir la nostra visió per tal de facilitar a d’altres professionals eines específiques, o en general, per tal de que els participants puguin establir la creativitat com una eina habitual d’autoempoderament a la seva vida.\nEls últims projectes de creació escènica que Plaetix ha produït són “Nuestras cositas” i “Malpensa i encertaràs”.


la serp blanca: Quaranta nits amb Montaigne\nÉs possible que en poques setmanes es venguen més de cent mil exemplars d’un llibre sobre Montaigne? A França, sí. És el que ha passat amb Un été avec Montaigne del crític Antoine Compagnon, que Blackie Books acaba de publicar en català en traducció de Jordi Martín Lloret amb el títol de Quaranta nits amb Montaigne. El llibre té l'origen en una col·laboració de l'autor en un programa radiofònic que es va emetre durant un estiu. Compagnon va triar una quarantena de fragments dels Essais «per tal de glossar-los breument, de mostrar-ne alhora la dimensió històrica i l'abast actual». El resultat són quaranta capítols de poc més de dues pàgines cadascun, una mena de píndoles que presenten una visió calidoscopica de l'obra i la personalitat de Montaigne.\nFullege una mica Quaranta nits amb Montaigne. En el capítol titulat La biblioteca, dedicat a la torre on Montaigne es va retirar envoltat dels seus llibres —«una de les cases d'escriptors més fascinants que es poden visitar a França»—, Compagnon observa que davant dels qui declaren, alarmats, que la lectura lineal, perllongada i contínua desapareix en el món digital, Montaigne «defensava una lectura versàtil, papallonejant, distreta; una lectura de caprici i de caça furtiva, que salta sense mètode d'un llibre a l'altre, que pren allò que li interessa allà on ho troba, sense preocupar-se gaire per les obres de les quals extreu fragments per guarnir el seu llibre».\nEn La balança, Compagnon recorda que Montaigne era un deixeble de Pirró, filòsof grec partidari de la suspensió del judici com a única conclusió lògica del dubte. Però Montaigne va ser encara més radical i va qüestionar fins i tot la fórmula «dubte», perquè si jo afirme que dubte, en canvi d'això no n'estic dubtant. De manera que va formular la seua pròpia divisa amb la forma d'una pregunta en comptes d'una afirmacio: «Aquesta extravagància s'anuncia amb més seguretat per mitjà d'una interrogacio: "Què sé jo?", que és la divisa que porto en una balanca». La balança en equilibri, comenta Compagnon, «representa la seva perplexitat, el seu rebuig o la seva incapacitat per triar».\nCompagnon recorda que a Montaigne li agradava anar a cavall, i destaca que «hi ha una imatge que expressa la seva relació amb el món: la de l'equitació, del cavall sobre el qual el genet manté l'equilibri, els seus estreps precaris. Els estreps, vet aquí la paraula. El món és mou i jo em moc. Per tant, he de trobar el meu punt d'equilibri en el món, els meus estreps».\nNo podia faltar tampoc una referència a la proverbial falta de memòria de Montaigne. Encara que no deixa de fer-ne l'elogi, en diversos passos dels Assaigs insisteix en la poca memòria que té. Però la poca memòria, observa Compagnon, també té avantatges. D'entrada, obliga a la sinceritat. Un mentider sense memòria es pot contradir i no tardaria a exposar els seus enganys. D'altra banda, l'home sense memòria jutja millor perquè no depèn tant dels altres. Compagnon conclou que, pel que fa a la memòria, «la professió d'humilitat de Montaigne podria tenir el valor d'una reivindicació d'originalitat».\nFullege, encara, La pell i la camisa, dedicat a la diferenciació entre vida pública i vida privada, un dels motius centrals dels Assaigs. Compagnon confessa que quan era adolescent pensava que això era una lliçó d'hipocresia i desconfiava d'aquesta distinció subtil. Més tard, hi va veure que «no hi ha cap elogi de la hipocresia quan demana que es distingeixi l'ésser del semblar, sinó una exigència de lucidesa i, abans de Pascal, un advertiment contra l'autoengany».\nPerquè us en feu una idea, i per fer-vos ganes d'adquirir i llegir el llibre, ací teniu l'oportunitat de llegir una d'aquestes quaranta píndoles: La desimboltura, una síntesi sobre l’estil de Montaigne.\nNo és fàcil llegir els Assaigs. És un llibre que demana una lectura especialment concentrada, cosa que representa una inversió de temps i d'esforç considerables. Cal acostumar-se a l’estil sinuós i sincopat de Montaigne, amb els seus avanços i retrocessos, que discorre lliurement i ignora la línia recta de l’exposició sistemàtica. Per als qui no han llegit els Assaigs, el llibre de Compagnon constitueix tant una guia com una invitació. Com a mínim, els en donarà una idea ni que siga sumària. Per als lectors de Montaigne, és una manera de refrescar una obra tan densa i tan diversa.\nJordi Martín Lloret, recentment guardonat amb el premi Ciutat de Barcelona 2013 per la seua traducció de L’escuma dels dies de Boris Vian, ha fet una altra traducció excel·lent amb aquestes Quaranta nits amb Montaigne. El seu mèrit és doble. Em consta que va ser ell qui va tenir la bona idea de proposar a Blackie Books la publicació en català d’aquest llibre.\nAntoine Compagnon és un dels crítics francesos actuals més recomanable. A més d'aquest llibre sobre Montaigne, de caràcter divulgatiu, és autor de dos estudis sobre l'autor dels Essais: Nous, Michel de Montaigne (1980) i Chat en poche: Montaigne et l'allégorie (1993). D'aquest últim, n'hi ha traducció al castellà en Acantilado: Gato encerrado. Montaigne y la alegoría. També en Acantilado hi ha dos llibres més de Compagnon: Los antimodernos i ¿Para qué sirve la literatura? De Compagnon recomanaria especialment Le Démon de la théorie. Littérature et sens comun. No em negareu que el subtítol és ben atractiu. És una repassada, en el sentit de síntesi i de crítica, a tota la massa de teoria literària segregada durant la segona meitat del segle XX, especialment a França.\nPublicat per Enric Iborra a 12:46\nEtiquetes de comentaris: Antoine Compagnon, Literatura francesa, Montaigne


A LA MEVA: Un bon tros\nOh unes Kozel's!!! Veig que sobre tot heu adquirit una gran cultura cervesera...\nA la meva llibreta has de veure quan em va costar a mi dormir a Stockholm, perquè em sembla que no era tant. De tota manera, no recordo a quin lloc va ser.\nQue vagi bé i, si voleu, a tir de pedra nord teniu Uppsala, ciutat universitària que a l'estiu és un gran destí de terrasses i zones verdes, amb cultura i calculo que més barata que Stockholm.\nNico, ahir vàrem escoltar als jardins de cap Roig a Charles Aznavour i, tot i estar a la última fila, em va agradar més que aquesta cançó de Praga.\nPer cert.. on vàreu celebrar la festa de la Mare de Dèu?, aquest any va ser en diumenge....\nUn petó per cada ú..\nsé que va caure en diumenge, mare, i ho vam celebrar assistint a una missa en castellà a Praha\nNico, gran blog i gran explicació!!! M'ho he passat de conya llegin-t'ho!! Felicitats!! Tornaré a passar per aquí... a Malmö, el dia que hi vaig anar, per casualitat, feien el dia de Catalunya i em vaig trobar una colla castellera fent castells a la plaça de l'ajuntament!! Ja sé que no importa a ningú però quan he llegit que havíeu passat per allà (ciutat on va néixer Ibrahimovic) m'ha vingut el record! Disfruteu del viatge perquè aquestes coses es viuen poques vegades!! Vine a Praga a fundar una ciudad, una noche a las diez de la mañana...\nPortes bona ratxa amb els telèfons; espero que la càmera de fotos la cuidis un xic més, hehe.\nNo sabia que tenies un bloc ni que estiguessis tan lluny.\nQuant em posi a treballar em posaré música del teu bloc, no deu ser pas dolenta.\nCuida`t i ens veiem,


Ajuntament de Sant Vicenç de Montalt - Sant Vicenç de Montalt ja és Vila Florida\nSant Vicenç de Montalt ja és Vila Florida\nUns cartells de fusta acrediten el municipi com a Vila Florida, a les entrades i sortides del municipi\nSant Vicenç s'incorpora al moviment de Viles Florides, que distingeix els municipis que treballen per la transformació dels seus espais públics a través de l'enjardinament i millora dels espais verds. D'aquesta manera, Sant Vicenç se suma als prop de 130 pobles de tot Catalunya que formen part d'aquesta distinció.\nSant Vicenç de Montalt ja és Vila Florida, un projecte que promou la Confederació d’Horticultura Ornamental de Catalunya (CHOC), i que vol posar en valor la riquesa natural i paisatgística del país mitjançant el reconeixement públic de tots aquells projectes d’enjardinament, ornamentació floral i cultura del verd urbà que, tant en l’àmbit públic com privat, esdevinguin un exemple a seguir. El projecte reivindica la protecció dels espais verds, la millora de la qualitat de vida, la conscienciació social vers polítiques sostenibles o el desenvolupament d’economies locals a través de l’atractiu del parcs i jardins.\nLa Regidoria de Turisme va començar a treballar en aquest projecte a finals del 2017 i avui ja és una realitat, després que el passat mes d’abril un jurat especialitzat visités el municipi per valorar i atorgar la distinció de Vila Florida. Unes cartells de fusta acrediten Sant Vicenç de Montalt com a Vila Florida, a les entrades i sortides del municipi.\nAra caldrà esperar fins el proper 5 d’octubre per saber quina nota ha obtingut Sant Vicenç. Serà a Vila-seca, durant la celebració del certamen anual on les millors Viles Florides reben les Flors d'Honor –n’hi ha d’una a cinc–, el distintiu que certifica la seva tasca.\nA banda de les Viles Florides, el projecte pretén la participació i la implicació i per això que es promouen guardons en altres categories als que hi pot optar qualsevol persona, entitat, col·lectiu o empresa. Així, existeixen també els reconeixements als Espais Públics Florits: destinats a associacions de veïns de barris o carrers de pobles i ciutats que promouen l’art floral al seu entorn més proper; els Col·lectius Florits: que apleguen entitats educatives, formatives o del tercer sector que treballen per a la conservació i difusió del patrimoni vegetal; els Racons Florits: per al reconeixement d’empreses del sector privat amb sensibilitat ambiental i paisatgística, i les Llars Florides: pensat per a les persones que tenen cura dels seus balcons, terrasses o jardins.\nEl Maresme, amb la incorporació de Sant Vicenç de Montalt, ja compta amb un total de 18 municipis reconeguts com a Vila Florida, i es consolida com la comarca amb més Viles Florides de Catalunya.


Clàssics a la romana.: SER "FASHION" A L'ANTIGA ROMA\nEstar 'fashions' ha estat sempre important en la nostra vida i ha afectat a la nostra societat en tot moment. Els romans ja ens ho demostren, la bellesa i la cura d'un mateix son imprescindibles, i és clar que ajuden a pujar l'autoestima. M'imagino que aquesta mena de perruquers, els Orvatrix, tindrien un munt de feina cada dia! Per altre banda com en els nostres dies sempre hi ha algú que marca tendència, com l'emperador Adrià que sense voler-ho ja es va convertir en model a seguir. Molt interessant l'entrada!\n29 de març de 2012 a les 11:09\nCuriós. Suposo que és normal que llavors la gent ja es preocupés per la seva imatge. Ara bé, la curiositat que més m'ha agradat ha sigut la barba de l'emperador Adrià.\n29 de març de 2012 a les 16:45\nPer totes les pel·lícules antigues i modernes i a la vida quotidiana he vistque ser "fashion" i estar presentable sempre ha sigut molt important. Quan he llegit la teva entrada he arribat a la conclusió de que avui dia i abans utilitzavem mètodes iguals però avui dia els hem modernitzat, com per exemple abans els ornatrix i avui dia són perruquers. Amb la teva entrada arribem a la conclusió de que l'imatge personal és molt important.\nM'ha agradat molt aquesta entrada Yas! Es veu que això de preocupar-nos tant per la nostra imatge externa no és nou d'avui, i menys encara el fet d'anar igual que els famosos. Definitivament, la nostra era no és la vanguardia de res!\nLa bellesa potser no ha sigut una cosa que hagi preocupat sempre, però ara mateix i ens el temps futurs serà una de les més grans preocupacions de dones (i ara també de molts homes!!) bona entrada:)\n31 de març de 2012 a les 16:24\nM'ha sorprès molt aquesta entrada! El que més gràcia em fa de la història són aquests capítols en què un personatge important (com l'emperador Adrià i la seva barba) fa una cosa simple, llavors tota la societat l'imita, i així ha canviat la història! M'agrada molt veure els canvis que fa la societat, que quan es coneix bé la història es pot arribar a conèxer-ne el perquè i com van passar.\n1 d’abril de 2012 a les 20:07\nCrec que sempre és interessant conèixer altres trets dels romans, en aquest cas la preocupació per l'aparença externa. No sabia que en aquella època ja es preocupéssin per aquestes coses. I com han dit altres companys, m'ha fet gràcia el fet que fins que l'emperador Adrià no es va deixar barba l'altre gent no se'n deixés. I també el fet que el cabell recollit diferenciava les prostitutes de les altres dones.\nJa desde la prehistòria la societat ha anant fent que ens obsessionem en ser més guapos i en anar tots a la moda per ser fashons.\nLa meva pregunta és, que si tots podíen anar a que la perruquera els arregles, o nomès els que tenien prous diners?\nM'ha agradat molt veure que en la prehistòria també es fixaven en el físic com ara, molt interesant.\nRosa, jo crec que només els que tenien bastants diners anaven a la perruquera i les altres persones s'arreglaven ells.\nEl que hem sembla més fort es haguessin fet perruques amb el cabell d'esclaves de menys importància.\nNo sabía que en la antiga Roma ja es preocupaven per aquestes coses i que tambè seguien una moda. Molt bona entrada!\nEn aquesta página he trobat algunes coses més sobre La Moda Romana.\n17 d’abril de 2012 a les 23:01


Edicions Sidillà – LITERAL Barcelona\nDe Sidillà se’n pressuposen moltes coses, tot i que no se’n sap gaire res. Va ser un poblat a l’alta edat mitjana, les arenes del Ter el colgaven periòdicament, homes i dones van haver d’anar-se’n. Vuit-cents anys més tard, només n’és visible la ruïna de l’església de Sant Romà. S’hi arriba amb paciència, esforç, coneixement del país i una mica de sort. La tapen els pins, l’arena la colga; cada any, a finals de primavera, la flaire del romaní s’hi torna a sentir, entre mosquits, grills i cigales que també tornen. De Sidillà (o Cidillà) la gent de Foixà en diu Sant Romans de les Arenes. Però no ho sentireu dir a tothom. Només als que ho saben.\nEdicions Sidillà neix a finals del 2010 després que les persones que en formen part i l’han fundada, Xavier Cortadellas i Judit Pujadó hàgim fet durant anys de novel·listes, de periodistes de publicacions diàries o periòdiques, i hàgim estat sobretot lectors. Durant aquests anys, també hem corregit, hem escrit critiques, llibres d’història, hem treballat en fotografia i hem editat revistes, quaderns i llibrets. Sovint amb altra gent i sempre sota l’empara d’altres editorials o d’altres grups.\nComencem amb il·lusió i experiència, sabent que les editorials petites han fet un gran paper en el món dels llibres i de la nostra cultura. Volem que el continuïn fent. Tenim la voluntat de ser una editorial catalana independent i de qualitat, oberta al món i moderna, al servei dels lectors, dels escriptors i del país i de la literatura.


Dignitas - Viquipèdia, l'enciclopèdia lliure\nDignitas (llatí per dignitat) és una associació suïssa d'assistència al suïcidi (eutanàsia) que ajuda les persones amb malalties físiques i mentals incurables a morir en dignitat i sense dolor, amb l'ajut de metges i infermeres. Va ser fundada el 1998 per Ludwig Minelli, un advocat suís.\nDignitas ajuda les persones amb malalties incurables físiques com càncer o discapacitats greus, com ara tetraplegia a realitzar el seu suïcidi. A més a més, proporcionen assistència a persones amb malalties mentals incurables (per exemple depressions profundes incurables), sempre que estiguin en cabal seny i se sotmetin a un informe mèdic preparat per un psiquiatre que estableixi que el pacient reuneix les condiciones requerides pel Tribunal Suprem Federal de Suïssa.\nEl 15 de maig del 2011, a un referèndum, 85% dels habitants del Cantó de Zuric van votar contra una eventual prohibició de l'assistència al suïcidi, o de limitar-la a persones que viuen al mínim un any al cantó. El 29 de juny del 2011, el Consell Federal de Suïssa va decidir abandonar qualsevol volició de legislar sobre el tema del suïcidi assistit a tot l'estat suís. Segons la ministre de justícia, Simonetta Sommaruga, el codi penal vigent i els reglaments sobre l'ús de medicaments i drogues són suficients per a procedir contra qualsevol abús, per exemple al cas d'un interés personal de la persona que assisteix al suïcidi. També el govern va decidir investir per a millorar les cures pal·liatives i la prevenció del suïcidi.\n↑ Resultats oficials del referèndum, Servei d'estàdisticadel Cantó de Zuric\n↑ «Suizidhilfe: Stärkung des Rechts auf Selbstbestimmung» (alemany) (Assistència al suïcidi: reforçament del dreta a l'autodeterminació), Comunicat de premsa del Ministeri del 29 de juny del 2011)\nObtingut de «https://ca.wikipedia.org/w/index.php?title=Dignitas&oldid=18963127»\nLa pàgina va ser modificada per darrera vegada el 15 oct 2017 a les 04:35.


La Generalitat adjudica obres en infraestructures i equipaments per un valor de 19,5 MEUR - Sala de premsa. Generalitat de Catalunya\nLa Generalitat adjudica obres en infraestructures...\nLa Generalitat adjudica obres en infraestructures i equipaments per un valor de 19,5 MEUR\nLa Generalitat ha adjudicat, per mitjà de l'empresa pública GISA, obres en matèria de carreteres, transports i equipaments per un valor de 19,5 MEUR. La major part d'aquestes obres corresponen a la construcció d'habitatges (8,3 MEUR) i a la construcció i reforma de diverses escoles (6,2 MEUR). Pel que fa a transports, les adjudicacions d'aquest mes inclouen obres de millora en estacions de metro i FGC per valor de 5 MEUR.\nEn matèria de transports, el Consell d’Administració de GISA ha adjudicat diverses actuacions, entre les que es troben les obres del projecte d’instal·lació de la xarxa inalàmbrica de banda ampla a diferents trams de l’L9 del metro (3,9 MEUR), l’execució de les obres d’arranjament de l’accés a l’estació d’FGC de Sarrià (1,1 MEUR) i la redacció del projecte constructiu de la nova cua de maniobres de l’estació de d’FGC de Plaça Catalunya.\nPel que fa a la xarxa viària, s’ha adjudicat la redacció de l’estudi informatiu del la connexió entre la variant sud de Lleida i Vilanova de la Barca.\nEn matèria d’equipaments, GISA ha adjudicat 8,3 MEUR a les obres de construcció de 128 habitatges i locals a la Ciutat de la Justícia a l’Hospitalet de Llobregat.\nPel que fa a les obres en equipaments escolars, GISA ha adjudicat per un import de 3,7 MEUR les obres de construcció del CEIP Sant Josep de Sant Vicenç dels Horts i per 2,5 MEUR les obres de reforma de l’IES d’Aran de Vielha e Miajaran.\nA continuació, s’amplia la informació sobre les actuacions del DPTOP\nGISA adjudica obres de millora del transport públic per valor de 5 MEUR\nL’empresa pública GISA ha adjudicat les obres del projecte d’instal·lació de la xarxa inalàmbrica de banda ampla a diferents trams de l’L9 del metro per un import de 3,9 MEUR i l’arranjament de l’accés a de l’estació d’FGC de Sarrià per 1,1 MEUR, en el marc del projecte per a la seva adaptació i remodelació. Així mateix, s’ha adjudicat la redacció del projecte constructiu de la nova cua de maniobres de l’estació d’FGC de Plaça Catalunya.\nBanda ampla al tram IV i al viaducte de l’L9 3,9 MEUR\nEl Consell d’Administració de Gisa ha adjudicat per 3,9 MEUR les obres per a la instal·lació de la xarxa inalàmbrica de banda ampla a diferents trams de l’L9 del metro que permetrà la transmissió de dades i imatges entre el centre de control i l’interior dels trens de la línia, que aniran sense conductor des de la seva posada en servei.\nL’actuació comprèn, concretament, el tram IV, corresponent als ramals de Santa Coloma de Gramenet i Badalona, i del viaducte de la Zona Franca del tram II.\nAixí, es dotarà aquests trams de la tecnologia necessària per a permetre l’enviament d’informació i vídeos en temps real, entre els trens que circularan automàticament i el centre de control que supervisa totes les operacions, de manera inalàmbrica i amb més capacitat que a la xarxa actual.\nAixò comportarà un seguit d’avantatges:\nInformació a l’usuari: la banda ampla fa possible la transmissió de continguts multimèdia per reproduir-los en les pantalles ubicades a l’interior dels trens, amb immediatesa i eficàcia, de manera que els usuaris puguin estar informats en tot moment\nTelecontrol i monitorització del material mòbil: es tracta d’un sistema novedós que permet gestionar els diferents dispositius integrats a cada un dels trens i disposar de tota la informació dels trens en el centre de control.\nVideovigilància a bord: la xarxa inalàmbrica de transmissió de dades permet supervisar i controlar l’interior dels trens i la via en temps real, a través de les càmeres instal·lades dins dels trens, aportant més seguretat. L’alta capacitat de la xarxa permetrà enviar simultàniament les imatges de fins a deu càmeres de l’interior dels trens al centre de control en temps real.\nEls treballs comprenen la instal·lació dels equips necessaris per a fer possible la transmissió inalàmbrica de dades, tant a dins dels trens, com al túnel, el viaducte, les sales de comunicacions ubicades a les principals estacions i el centre de control.\nL’actuació començarà en les properes setmanes, amb un termini d’execució de 14 mesos.\nArranjament de l’accés a l’estació d’FGC de Sarrià 1,1 MEUR\nUna altra de les actuacions adjudicades per GISA és la corresponent a l’arranjament de l’accés del carrer del Cardenal Sentmenat de l’estació de Sarrià d’FGC, en el marc del projecte de rehabilitació i adaptació integral de l’estació a persones de mobilitat reduïda.\nLes obres comprenen el trasllat de l’actual accés del carrer del Cardenal de Sentmenat uns metres en sentit sud, cap al carrer del Vergós, la qual cosa permetrà crear un passadís d’accés molt més ample i directe, que millorarà els moviments de les persones usuàries.\nA més, permetrà disposar de l’espai necessari per a adaptar l’estació a persones amb mobilitat reduïda. Així, més endavant es preveu la instal·lació d’un ascensor que comuniqui l’exterior amb el nivell de vestíbul.\nPer a això, s’ocuparà l’espai destinat, fins ara, a instal·lacions d’FGC, que també servirà per a crear un vestíbul més ample, previ a la barrera tarifària, així com altres dependències.\nEs preveu que les obres comencin les properes setmanes, amb un termini estimat d’execució de 6 mesos i una inversió prevista d’1,1 MEUR.\nNova cua de maniobres d’FGC a Plaça Catalunya\nEl consell de GISA també ha adjudicat la redacció del projecte constructiu de la nova cua de maniobres d’FGC de l’estació de Plaça Catalunya. Aquesta actuació servirà per incrementar la capacitat de la línia del Vallès un 33% i millorar les freqüències de pas dels 2 minuts actuals als 1,30 minuts en hora punta. La nova cua farà 750 metres de longitud aproximadament i tindrà capacitat per a estacionar fins a tres trens. El projecte, que suposarà una inversió de 108 MEUR, comprèn també la remodelació de les instal·lacions de l’estació i la reforma dels accessos ferroviaris.\nNova cua de maniobres\nLa nova cua es construirà a partir del perllongament de les vies 1 i 2 de la línia del Vallès a l’estació de Plaça Catalunya, on finalitza actualment el servei. Des d’aquí, el traçat discorrerà en corba en sentit est, creuant per sota la Rambla Catalunya i de l’L3 de Metro, així com de l’aparcament soterrat ubicat a l’altura del carrer de Rivadeneyra.\nAquesta actuació també inclou un conjunt d’obres complementàries a l’estació d’FGC de Plaça Catalunya per per tal d’ajustar-les a la nova configuració. En aquest sentit, s’executaran treballs de remodelació i millora de les vies, es remodelarà l’andana a Plaça Catalunya, es reformarà l’accés al vestíbul costat Balmes, es modificarà l’accés i el vestíbul costat Rambles i es millorarà el passadís de connexió amb l’exterior.\nEstudi de la connexió entre la variant sud de Lleida i Vilanova de la Barca\nUna altra de les adjudicacions de GISA és la redacció de l’estudi informatiu i l’estudi d’impacte ambiental de l’autovia que donarà continuïtat al perllongament de la variant sud de Lleida (est) fins a la futura variant desdoblada de Vilanova de la Barca i Térmens.\nAquesta autovia, que s’emmarca en l’eix Lleida – Balaguer, tindrà una longitud d’uns cinc quilòmetres i suposarà una inversió estimada en 52 MEUR. Els estudis que ara s’adjudiquen analitzaran les alternatives de traçat de la nova carretera, que se sotmetran posteriorment a informació pública.\nAquesta actuació donarà continuïtat a la variant sud de Lleida i de perllongament cap a l’est, fins a la carretera LL-11, que es van adjudicar a finals de l’any passat.\nLa futura autovia tindrà una longitud aproximada de cinc quilòmetres i se situarà als termes municipals de Lleida, Alcoletge i Vilanova de la Barca. Estarà formada per dos carrils de 3,5 metres d’amplada per sentit de circulació, amb vorals exteriors de 2,5 metres i vorals interiors d’1 metre. La mitjana de separació serà de 3 metres.\nEls estudis que ara s’adjudiquen analitzaran les alternatives de traçat d’aquesta via, que se sotmetran posteriorment al procés d’informació pública i de tramitació mediambiental.\nAquests estudis tindran en compte el Pla General de Lleida, i els POUM d'Alcoletge i de Vilanova de la Barca. Així mateix, la solució estudiada es compatibilitzarà amb l'estudi informatiu del Ministeri de Foment de l'autovia A-27 de Montblanc a la variant de Lleida (A-2).\nPlànol connexió variant sud Lleida\nImatge cua maniobres


Dilluns, 23 Juliol 2018 16:54\nImatge d'una assemblea de l'AUP. Foto: AUP\nllistes electorals, eleccions municipals,\nL’Alternativa d’Unitat Popular (AUP) té molt avançada la confecció de llistes electorals per als comicis de 2019. Des del partit encara no s’ha volgut fer públic cap nom, però han confirmat a Ràdio Rubí que ja hi ha mitja dotzena de persones, majoritàriament dones, preparades per encapçalar la candidatura.\nEn els últims mesos l’AUP ha fet diferents assemblees en les quals un dels temes a debatre era qui formaria part de la candidatura per a les eleccions municipals de 2019 i sembla que la llista començaria a estar bastant embastada.\nEl portaveu de l’AUP, Jordi Muntan, ha explicat que personalment està molt content de com s’està portant a terme l’elecció de les persones que configuraran les llistes electorals. També ha mostrat la seva satisfacció pel perfil dels triats, que ha assegurat que són gent que fa molt temps que treballa amb la formació i que no té militància. A més, Muntan ha avançat que la llista estarà formada majoritàriament per dones. De fet, el portaveu de l’AUP ha remarcat que és molt possible que les dues o tres primeres posicions estiguin ocupades per dones.\nA partir d'aquest dilluns ja es poden consultar les llistes del cens electoral\nAntoni Garcia (VR): "No donarem suport a Ana Maria Martínez"


Salons per a reunions i grups en el centre de Barcelona\nInstal·lacions i experiència units per fer que el vostre esdeveniment sigui tot un èxit.\nHome>l'Hotel>Reunions i actes>Salons\nPosem a la vostra disposició 12 sales al centre de Barcelona, totes amb personalitat pròpia, perfectes per a organitzar reunions de treball, sessions de formació, sopars d'empresa o esdeveniments.\nL'hotel compta amb 5 sales totalment equipades amb l'última tecnologia i amb 7 salons colonials, ideals per a petites reunions o esdeveniments molt especials.\nEl nostre departament de Grups i Esdeveniments us oferirà un tracte personalitzat i l'orientació necessària per a organitzar el vostre esdeveniment a Barcelona.\nEl nostre xef, Carles Boronat, ha elaborat la proposta de menús més completa: menús d'empresa, tastets (finger lunch), pauses cafè, còctels, bufets, aperitius, menús de gala...\nMaterial audiovisual: videoconferències, retransmissions per Internet...\nMobiliari, decoració floral, material d'impremta...\nSaló Colonial Central\nCoffee Break Finger Buffet Menús Còctel Menús d'Empresa Menú Buffet\nEl més complert equipament audiovisual i les seves àmplies finestres artificials la converteixen en un espai perfecte per llargues jornades de treball.\nAmplitud i elegància per als vostres esdeveniments.\nReserveu-la per grans esdeveniments; doncs la seva gran capacitat pot allotjar reunions de fins a 200 persones.\nIdeal per utilitzar-la en conjunt amb la sala Filipinas si és menester espai addicional per una showroom o bé serveis de restauració.\nDecorada amb evocadores fotografies de Filipines realitzades per María Espeus, és la sala ideal per les vostres celebracions familiars.\nA més, està equipada amb tot el necessari desitgeu realitzar una reunió d’empresa en un entorn agradable i relaxat.\nUbicats a la segona planta de l’edifici i amb immillorables vistes a La Rambla, aquests antics despatxos dels dirigents de la Compañía de Tabacos de Filipinas, amb les seves antigues xemeneies i els acabats de fusta de caoba, donen a les vostres petites reunions o dinars privats un toc de distinció i elegància.


Un PSG estel.lar goleja el Bayern i la Juventus envia l'Olympiacos a la cua del grup del Barça - Esport3 - TV3 i Catalunya Ràdio\nUn PSG estel.lar goleja el Bayern i la Juventus envia l'Olympiacos a la cua del grup del Barça\nA banda de l'Sporting de Portugal-Barça i de l'Atlètic de Madrid-Chelsea, la jornada de Champions ha tingut altres partits espectaculars\n28/09/2017 - 16.40\nNeymar, Mbappé i Cavani celebren un dels gols que el PSG ha marcat al Bayern de Munic (Reuters)\nUn PSG estel.lar goleja el Bayern (3-0)\nVictòria convincent del París Saint-Germain, amb una connexió brillant entre les seves tres estrelles, Neymar, Mbappé i Cavani, ben assistits per Dani Alves, l'autor del primer gol. Cavani, que ha firmat el 2 a 0, i Neymar, que ha tancat el marcador, han escenificat les paus.\nLa Juve supera l'Olympiacos (2-0)\nHiguaín i Mandzukic han estat els autors dels gols que han donat la victòria a la 'Vecchia Signora' davant dels grecs. Amb aquest triomf, els de Massimilano Allegri es posen empatats a punts amb l'Sporting de Portugal en el seu grup.\nEl Manchester United goleja el CSKA de Moscou (1-4)\nEl Manchester United ha golejat a domicili al CSKA de Moscou per un gol a quatre. Els de José Mourinho no han tingut rival i s'han imposat amb molta claredat als russos, que han mostrat una alarmant feblesa defensiva. El United, amb dues victòries en dos partits de competició, se situen líders en solitari del grup A de la Lliga de Campions.\nRepòquer de gols del Basilea davant un fluix Benfica (5-0)\nEl Basilea ha guanyat el Benfica per cinc a zero en la segona jornada del grup A de la Lliga de Campions. Els suïssos s'han imposat amb molta comoditat davant d'un rival, el Benfica, que encara no sap què és puntuar en aquesta competició. El Basilea se situa segon de grup, empatat a punts amb CSKA de Moscou, que avui ha estat golejat pel United de Mourinho.\nPrimers punts del Celtic a costa de l'Anderlecht (0-3)\nEl Celtic de Glasgow ha sorprès l'Anderlecht a Brussel·les i deixa els belgues sense cap punt. Els escocesos han aprofitat les errades defensives dels locals i s'han imposat amb gols de Griffiths, Mbodji en pròpia porteria i Sinclair.\nLa Roma pateix per superar el Qarabag (1-2)\nEl primer partit d'aquest dimecres de Lliga de Campions ha començat abans del que és habitual a causa de l'escenari: El Baku Olimpiya Stadionu, a l'Azerbaidjan. La Roma ha suat de valent per imposar-se al rival més feble del seu grup, el Qarabag (1-2).\nEl partit ha començat molt plàcid per als visitants. Al minut 7, Manolas ha avançat l'equip italià i, pocs minuts després, Dzeko ha fet el segon gol. Però els azerbaidjanesos no s'han arronsat i Henrique ha escurçat distàncies abans del descans. A la segona part, els romans han intentat eixamplar el marge en el marcador però el Qarabag s'ha tancat en defensa.\nEl Barça arrenca la victòria a l'Sporting de Portugal (0-1)\nEl Chelsea tomba l'Atlètic en l'últim sospir (1-2)\nRepòquer de gols del Basilea davant un fluix Benfica\nLa Roma no falla al camp del Qarabag (1-2)\nEl Wanda Metropolitano punxa en la seva estrena europea


Entitats socials – Pàgina 15 – Pla d'Inclusió Social de l'Alt Empordà\nExposició Identitat(s) a la Fundació Clerch i Nicolau de Figueres\nAgenda, Ciutadania, Empreses, Entitats socials, Estudiants, Escoles i Instituts, General, Mitjans de ComunicacióBy gestora 08/06/2015\nEl proper dimecres 10 de juny a les 20 h. s’inaugura l’exposició Identitat(s) a la Fundació Clerch i Nicolau de Figueres.\n14a edició del Concurs de Cartells Dia Mundial sense Tabac\nAdministracions, Àrea de Benestar, Ciutadania, Entitats socials, Estudiants, Escoles i Instituts, General, Mitjans de ComunicacióBy gestora 02/06/2015\nAhir es van lliurar els premis de la 14a edició del Concurs de Cartells del Dia Mundial sense Tabac que organitza l’àrea de Benestar del Consell Comarcal de l’Alt Empordà.\nCurs sobre eines pràctiques per a la gestió i prevenció de conflictes\nAdministracions, Agenda, Àrea de Benestar, Ciutadania, Empreses, Entitats socials, Estudiants, Escoles i Instituts, General, Mitjans de ComunicacióBy gestora 12/05/2015\nEl Centre d’Estudis Jurídics i Formació Especialitzada de la Generalitat de Catalunya ofereix a Figueres un curs sobre eines pràctiques per a la gestió i prevenció de conflictes.\n12a Assemblea del Consell Consultiu de la Gent Gran\nAdministracions, Àrea de Benestar, Ciutadania, Entitats socials, General, Mitjans de ComunicacióBy Administrador 06/05/2015 377 Comments\nAquest organisme té entre els seus objectius millorar la coordinació entre les associacions de la Gent Gran de la comarca i el Consell Comarcal en totes aquelles qüestions que afecten al desenvolupament de la vida de les persones grans\nÈxit de la jornada “Eines per a la gestió d’equips i voluntaris”\nAdministracions, Agenda, Àrea de Benestar, Ciutadania, Empreses, Entitats socials, Estudiants, Escoles i Instituts, General, Mitjans de Comunicació, Pla d'Inclusió, Taula d'InclusióBy Administrador 13/04/2015\nLa jornada tenia com a finalitat promoure la reflexió i el debat a l’entorn de la gestió d’equips i de voluntariat, i el treball de gestió de les emocions amb voluntaris i equips professionals de les entitats\nConeix el butlletí de la Direcció General d’Immigració\nAdministracions, Àrea de Benestar, Ciutadania, Empreses, Entitats socials, Estudiants, Escoles i Instituts, General, Mitjans de Comunicació, Professionals àmbit socialBy Administrador 09/04/2015\nEl butlletí electrònic de la Direcció General per a la Immigració informa mensualment de convocatòries, notícies, informes i actualitat en general del món de la immigració a Catalunya\nJornada “Eines per a la gestió d’equips i voluntaris”\nAdministracions, Agenda, Àrea de Benestar, Ciutadania, Empreses, Entitats socials, Estudiants, Escoles i Instituts, General, Mitjans de Comunicació, Pla d'Inclusió, Taula d'InclusióBy Administrador 23/03/2015\nAquesta jornada té com a finalitat promoure la reflexió i el debat a l’entorn de la gestió d’equips i de voluntariat, i el treball de gestió de les emocions amb voluntaris i equips professionals de les entitats.


El Govern reprèn al complet el pla d’esquí a les escoles del Pirineu - Regió7\nEl Govern reprèn al complet el pla d’esquí a les escoles del Pirineu\nLa Generalitat reactiva l’Esport Blanc Escolar després del descens d’inscrits del curs passat\nBellver de Cerdanya | 20·12·21 | 06:25 | Actualitzat a les 08:27\nUna sessió formativa d’esquí en una de les estacions nòrdiques del programa Blanc Escolar ARXIU/M.S.\nTorna amb plenitud el programa Esport Blanc Escolar que incorpora els esports de la neu al currículum escolar de les comarques del Pirineu. Després que l’any passat el programa es fes en plena pandèmia amb un descens dels alumnes participants, aquesta temporada d’hivern la Generalitat ha previst que les classes a la neu es reprenguin amb normalitat i hi ha afegit els professors al programa de formació.\nEl president de Ferrocarrils de la Generalitat i exdirector de l’estació d’equí de La Molina, Toni Santmartí, ha avançat que la Secretaria General de l’Esport i l’Activitat Física ja està treballant perquè els escolars de tercer i quart de primària dels centres del Pirineu puguin tornar a fer classes a la neu amb la normalitat d’abans de la pandèmia. Santmartí ha argumentat que el retorn del programa forma part d’un dels eixos estratègics de la Generalitat pel que té de compromís amb el territori i el foment de l’activitat física.\nL’any passat es van inscriure en el programa un total de 1.936 alumnes de 49 escoles de nou comarques. Així, 455 van ser de nou centres del Ripollès; 318 de vuit escoles de l’Alt Urgell; 227 de set centres de la Cerdanya; 226 de quatre escoles del Pallars Jussà; 187 de vuit centres del Berguedà; i 153 de quatre escoles del Solsonès, entre d’altres. La xifra d’inscrits va ser inferior a la de l’any 2020, en què hi van participar 2.688 alumnes de 60 centres educatius de tot el Pirineu.\n‘El Rambo de la Cerdanya’ cava un forat a la seva cel·la de Brians


Von der Leyen anuncia 4.000 milions d’euros més en fons climàtics per als països del sud\nLa presidenta de la Comissió Europea demana a la resta de països desenvolupats que es posin les piles\nLa presidenta de la Comissió Europea, Ursula von der Leyen, ha anunciat una injecció de 3.970 milions d’euros extres fins el 2027 en fons per combatre el canvi climàtic per als països en vies de desenvolupament del sud del planeta. Von der Leyen, durant el discurs anual de l’Estat de la Unió Europea, també ha aprofitat per demanar als Estats Units i a la resta de països desenvolupats que facin un pas endavant i comencin a fer les contribucions que s’esperen d’ells per lluitar contra una amenaça global.\nFa més de deu anys que els països rics es van comprometre a transferir més de 84.000 milions d’euros abans de 2020 als països en vies de desenvolupament perquè prenguessin mesures de reducció d’emissions, adaptació al canvi climàtic i transformació de les seves economies, una promesa que es va ratificar als Acords de París de 2015. Tal i com es va veure l’any passat, però, els estats anomenats desenvolupats van incomplir aquest compromís, especialment en el cas dels Estats Units que, durant els anys de l’Administració Trump, no van dedicar absolutament res a aquest afer. És per això que la presidenta de la Comissió Europea, com a contribuent més gran al finançament climàtic, ha exhortat els altres estats a fer el mateix.\nA dia d’avui, Europa envia uns 25.000 milions d’euros cada any als països en vies de desenvolupament mentre altres països no compleixen els compromisos que van signar fa més d’una dècada. És per això que von der Leyen ha fet referència a la propera cimera del clima de les Nacions Unides, la COP26, que tindrà lloc a Glasgow (Escòcia), on caldria arribar a acords per reduir aquestes diferències en l’aportació als fons climàtics. De moment, l’Administració Biden s’ha compromès a duplicar, en els propers anys, les injeccions econòmiques en aquest sentit que es feien durant la presidència de Barack Obama, superiors als 4.500 milions d’euros anuals.


La primera preocupació dels pares són els seus fills / es, sempre ha estat així i ho seguirà sent mentre que el món sigui món.\nLa majoria de col·legis espanyols a l'estranger no són accessibles per als discapacitats\nEl Comitè Espanyol de Representants de Persones amb Discapacitat (CERMI) ho ha posat de manifest després de la publicació de la resposta de l'Executiu a una pregunta formulada per escrit per la senadora del Grup Parlamentari d'Podem Virginia Felip.\nRajoy defensa que les escoles ensenyin els valors de les Forces Armades i Rufián veu herència del franquisme\nEl president del Govern central diu que la seva missió és la de garantir la llibertat i la democràcia a Espanya.\nEl text del Ministeri detalla alguns actes duts a terme en horari lectiu escolar d'alumnes menors, "sense prèvia autorització dels pares, ni comunicació prèvia al director".\nEl major del Mossos, Josep Lluís Trapero, assisteix avui a la reunió de coordinació policial a la fiscalia | El conseller d'Interior acusa el govern espanyol de voler provocar actes violents l'1-O.\nSerà el proper dijous 3 de març.


Podem Monòver i Compromís volen crear una "Plataforma cívica per a aconseguir que paren els trens de rodalies a l'Estació de Monòver" - La Teua Ràdio\nPodem Monòver i Compromís volen crear una “Plataforma cívica per a aconseguir que paren els trens de rodalies a l’Estació de Monòver” Eleccions 2019\nby Èlia Armero | 14 Mai 2019\nLa coalició Podem Monòver i Compromís han anunciat a La Teua Ràdio la seua voluntat de crear una Plataforma cívica ciutadana per tal d’aconseguir que els trens de rodalies que venen de Villena cap a Alacant paren en l’estació de Monòver”.\nPodem Monòver i Compromís s’han posat en contacte amb “tots els grups polítics, associacions cíviques de tot tipus, col·lectius locals… per tal de que se sumen a aquesta iniciativa i puguen organitzar la Plataforma Ciutadana que tenen en ment per a demanar que paren els trens de rodalies de Villena a Alacant”, segons ha explicat a aquesta redacció Emilio Martínez, cap de llista del grup polític.\nAra per ara, segons ha informat Martínez, “Ciudadanos Monòver ja s’ha unit a aquest projecte”.\nD’aquesta manera, des de La Teua Ràdio volen “invitar a participar a totes les associacions, així com a qualsevol persona particular que vulga donar suport a la creació d’aquesta Plataforma”, i fan una crida “a tota la població per tal de fer força i aconseguir que paren els rodalies ací”.\nAquest és el comunicat que han fet arribar a La Teua Ràdio:


Entitats d'immigrants creuen que a Catalunya també hi ha 'quotes de detencions prefixades' La República\nEntitats d’immigrants creuen que a Catalunya també hi ha ‘quotes de detencions prefixades’\nDesprés de saber-se que una nota interna de la comissaria de Vila de Vallecas, a Madrid, traslladava directrius als policies per detenir un número prefixat de persones immigrants en situació irregular, Canalsolidari.org ha informat que diverses associacions de defensa dels drets dels immigrants han demanat explicacions per a conèixer si a Catalunya la policia també ha rebut instruccions per a detenir un número setmanal d’immigrants sense papers. Des de SOS Racisme ‘sospiten’ que hi ha una directriu similar ja que han constatat un augment de les ‘redades’ des de l’estiu i afirmen que han enviat diverses cartes a la Delegació del Govern a Catalunya demanant informació sobre aquesta qüestió.\nLa portaveu de SOS Racisme, Begoña Sánchez, ha explicat que la Delegació del Govern ha contestat en un primer moment ‘que no hi ha directrius’ i l’última carta ha quedat sense resposta. La portaveu de l’entitat s’ha mostrat convençuda que el cas de Madrid no és aïllat i ha assenyalat que el ministre d’Interior, Alfredo Pérez Rubalcaba, ‘hauria de donar més explicacions’.\nTambé el president de Fedelatina, Javier Bonomi, ha rebutjat aquestes mesures que ha qualificat de ‘persecutòries’ i que ‘semblen més accions indiscriminades contra el més vulnerable, que una veritable decisió que pretengui fer complir la llei d’Estrangeria vigent’. Bonomi ha sol·licitat conèixer quines línies de treball se segueixen a Catalunya sobre aquest assumpte i ha mostrat la seva preocupació davant la possibilitat que a Catalunya els cossos de seguretat estiguin seguint els mateixos protocols.\nDes de l’Associació Papers i Drets per a Tots, Norma Falconi ha assegurat que a Catalunya succeïx igual que a Madrid i ha afegit que ‘no és una política nova, sinó part de la rutina de la policia’.\nNo es donen xifres concretes però cada any es vol superar l’anterior\nFinalment, fonts policials i sindicals han admès que les directrius que es donen des del Ministeri de l’Interior o des dels alts comandaments de la Policia Nacional inclouen tant delictes comuns com la persecució de la immigració irregular -encara que es tracta d’una infracció administrativa-, però ‘mai’ s’han donat per ‘escrit’ xifres concretes sobre detencions a practicar. De fet, han concretat que els comissaris marquen objectius als seus subordinats, però no solen concretar fins al punt d’indicar una xifra, encara que cada any intenten superar la de l’any anterior, o sortir des de la seva jurisdicció per complir els objectius.


Marihuanal i càncer: Què diu la recerca? - RQS Blog\nAlguns testimoniatges anecdòtics plantègen un efecte positiu del cànnabis contra el càncer. Però, com resisteixen aquestes suposicions l’anàlisi científica? La ciència està estudiant els efectes de la marihuana sobre aquesta terrible malaltia, i en alguns països es recepta per a combatre els efectes secundaris dels tractaments convencionals.\nL'avanç de la medicina moderna ha augmentat enormement l'esperança de vida, i ha erradicat gairebé per complet moltes de les malalties contagioses que van assolar a la humanitat en el passat. Ara, ens enfrontem a un problema molt diferent. La vida i la dieta modernes, al costat dels nivells de contaminació ambiental de l'actualitat, han fet que es dispari l'índex de malalties cròniques, entre les quals s'inclou el càncer.\nEncara que la genètica té un paper preponderant en aquesta patologia, es creu que dos terços de tots els casos de càncer es deriven de factors ambientals. Aquesta malaltia és una de les principals causes de mort en el món, amb prop de 10 milions de morts solament en 2020. En la situació actual, una de cada dues persones del Regne Unit desenvoluparà algun tipus de càncer durant la seva vida.\nEls tractaments convencionals, com la quimioteràpia, han salvat moltes vides, però, a vegades, no funcionen. Encara que l'índex de supervivència ha millorat amb el temps, els pacients es continuen enfrontant a un 50% de probabilitats de morir a causa d'aquesta malaltia.\nEls investigadors continuen buscant noves teràpies per a augmentar la taxa de supervivència, curar el càncer, i impedir que es desenvolupi en primer lloc. Alguns investigadors han centrat la seva atenció en el cànnabis com una prometedora font de medicaments contra el càncer. Però, no se suposa que fumar provoca càncer? En aquest tema, la recerca continua sent poc clara. No obstant això, moltes persones que trien la marihuana com a tractament alternatiu es pregunten el contrari: Es pot curar el càncer amb cànnabis?\nAquestes preguntes necessiten respostes fiables i amb base empírica que, per desgràcia, no existeixen, almenys ara com ara. Però els estudis actuals confien a obtenir resultats que puguin salvar milions de vides en el futur. Descobreix a continuació més sobre el càncer, la marihuana medicinal, i com es comporten les substàncies químiques derivades del cànnabis en els estudis que analitzen la seva funció per a combatre aquesta malaltia.\n[related_*story aneu=467 lang=3 type_*class=*NewsClass]\nEl càncer es desenvolupa quan les cèl·lules del cos comencen a dividir-se de manera anormal. Els danys a l'ADN causats per factors ambientals exerceixen un paper important en la formació del càncer, però els trets hereditaris també contribueixen a l'aparició d'aquesta malaltia. Totes dues causes provoquen canvis en parts de l'ADN conegudes com a gens, que són una espècie de codis que donen instruccions per a crear proteïnes.\nEls gens són com un interruptor de llum. Les cèl·lules poden encendre'ls i apagar-los per a complir diferents funcions. No obstant això, quan es danyen, els gens muten i es converteixen en oncogenes; el que suposa un gran problema. A diferència del que ocorre amb els gens normals, el cos no pot apagar els oncogenes. Encara que els gens de les cèl·lules normals poden inhibir el creixement cel·lular, les cèl·lules mutades continuen dividint-se de manera descontrolada.\nEn poques paraules, les cèl·lules normals moren quan envelleixen o es tornen disfuncionals, mentre que les cèl·lules canceroses es tornen immortals. Amb el temps, aquestes cèl·lules es divideixen fins al punt de formar un tumor. Pel fet que les cèl·lules canceroses esquiven el sistema immunològic, es van disseminant per altres zones del cos. Quan arriben a parts del cos que són essencials per a la vida, com el cervell, el fetge o el pàncrees, poden ser una amenaça per a la supervivència del pacient.\nQuè és la marihuana medicinal?\nEl terme marihuana medicinal fa referència al cànnabis que es consumeix en un context terapèutic. Encara que molta gent consumeix cànnabis amb finalitats recreatius (per a col·locar-se), milions de persones de tot el món prenen herba per a combatre els símptomes de nombroses afeccions mèdiques.\nEl cànnabis produeix una gran varietat de molècules vegetals (fitoquímics) que interessen molt als investigadors científics. Les dues més conegudes, THC i CBD, pertanyen a la família dels cannabinoides, juntament amb més de 100 molècules diferents. La marihuana també conté més de 200 terpens aromàtics, que produeixen els seus propis efectes.\nEn aquests moments, diversos països i estats recepten cànnabis per a diversos trastorns i malalties, entre les quals s'inclouen:\nEpilèpsia Efectes secundaris de la quimioteràpia Esclerosi múltiple Dolor Afeccions neurològiques Migranya\nEpilèpsia Efectes secundaris de la quimioteràpia\nEsclerosi múltiple Dolor\nAfeccions neurològiques Migranya\nEncara que la marihuana conté nombrosos cannabinoides, el THC i el CBD són, de moment, els més famosos. Aquestes molècules són els cannabinoides més abundants de la majoria dels ceps, i per això s'han investigat més a fons.\nEl THC és el responsable dels efectes psicotròpics del cànnabis. S'uneix a uns receptors del cervell que canvien de manera temporal l'activació d'altres neurotransmissors. A part d'un colocón molt agradable, els estudis en curs estan analitzant el paper terapèutic del THC en moltes malalties, inclòs el càncer.\nQuè diu la ciència sobre l'oli de CBD i el càncer?\nA diferència del THC, el CBD no produeix efectes psicotròpics. En canvi, ofereix una sensació lúcida que moltes persones gaudeixen durant tot el dia, per a sentir-se relaxades i mantenir-se completament funcionals.\nLes recerques en curs estudien la capacitat del CBD per a modular el dolor i la inflamació, i algunes anàlisis han provat aquest cannabinoide directament sobre cèl·lules canceroses.\nCom s'utilitza actualment la marihuana medicinal?\nSegons la Societat Estatunidenca Contra el Càncer, els primers estudis cel·lulars mostren que els cannabinoides podrien frenar la propagació de les cèl·lules canceroses, i fins i tot matar-les. Aquesta organització també informa que els escassos estudis amb animals demostren que aquests fitoquímics podrien retardar el creixement i la propagació de la malaltia.\nNo obstant això, en l'actualitat no s'ha aprovat cap medicament amb cànnabis que combati directament el càncer. Però hi ha un munt de fàrmacs que tracten els símptomes de la malaltia i els efectes secundaris dels tractaments actuals, entre els quals s'inclouen:\nDronabinol Càpsules de THC, aprovades per l'Administració d'Aliments i Medicaments (FDA), per a tractar les nàusees i els vòmits causats per la quimioteràpia\nNabilone Una forma sintètica de THC que s'utilitza per a combatre els efectes secundaris de la quimioteràpia\nUn esprai bucal a base d'extracte de planta sencera amb THC i CBD, aprovat al Canadà i parts d'Europa, per a tractar el dolor relacionat amb el càncer\nCàpsules de THC, aprovades per l'Administració d'Aliments i Medicaments (FDA), per a tractar les nàusees i els vòmits causats per la quimioteràpia\nUna forma sintètica de THC que s'utilitza per a combatre els efectes secundaris de la quimioteràpia\nEls consumidors de marihuana ingereixen aquesta herba de diverses formes. Cada via d'administració ofereix un temps d'aparició i uns efectes lleugerament diferents. La llista de medicaments aprovats esmenta dues vies en concret, però hi ha moltes maneres de consumir aquesta planta. Els principals mètodes d'administració són:\nFumar/vapear: aquests mètodes administren els cannabinoides directament en el torrent sanguini a través dels alvèols pulmonars. El que es tradueix en un efecte d'inici ràpid i durada relativament curta.\nPer via oral: la marihuana comestible ofereix una gran varietat de productes, des de càpsules fins a pastissos. Els cannabinoides administrats per via oral triguen més a fer efecte, perquè primer han de travessar l'aparell digestiu. En general, els efectes apareixen després d'uns 30-60 minuts, però són més intensos i duren més temps. En el cas del THC, el fetge converteix el cannabinoide en una molècula psicotròpica més forta.\nSublingual: aerosols i olis que s'apliquen sota la llengua, des d'on es difonen a través d'una fina capa de teixit directament al llit capil·lar. Això els permet accedir ràpidament al torrent sanguini, la qual cosa resulta en un inici ràpid.\n[related_*story aneu=285 lang=3 type_*class=*NewsClass]\nProvoca càncer fumar marihuana?\nPer a algunes persones, fumar cànnabis per a prevenir o combatre el càncer pot semblar contradictori. Al cap i a la fi, fumar qualsevol substància implica que es produeixi combustió, i la combustió es tradueix en carcinògens. Aquests compostos químics nocius provoquen milions de casos de càncer a l'any.\nEncara que fumar tabac augmenta el risc de desenvolupar càncer, pel que fa a l'herba, les coses són una mica més complexes. Fumar marihuana exposa al cos a substàncies carcinògenes, però també implica inhalar diverses molècules que els investigadors estan analitzant pels seus efectes anticancerígens.\nUn estudi de 2020 publicat en la revista Cànnabis and Cannabinoid Research ha intentat llançar una mica de llum sobre aquest tema. Els investigadors van explorar tres hipòtesis abans d'analitzar una gran quantitat de dades sobre la relació entre fumar cànnabis i el càncer:\nHipòtesi 1: els efectes cancerígens de fumar prevalen i donen com a resultat un major risc de patir càncer\nHipòtesi 2: els possibles efectes antitumorals dels cannabinoides anul·len els efectes cancerígens de fumar\nHipòtesi 3: els possibles efectes antitumorals prevalen i redueixen el risc de patir càncer\n[related_*story aneu=32 lang=3 type_*class=*NewsClass]\nDesprés de realitzar una anàlisi estadística de les xifres, els investigadors van descobrir que les dades no recolzaven la primera hipòtesi. En canvi, van trobar una relació negativa entre fumar marihuana i el risc de patir càncer, amb l'excepció del càncer testicular.\nEls investigadors van arribar a la següent conclusió: “Existeix una tendència emergent en la qual els pacients rebutgen la quimioteràpia convencional, i en el seu lloc opten per consumir cànnabis com a cura independent per al càncer”.\nTambé afirmen que els resultats no justifiquen el consum de marihuana recreativa per a tractar el càncer. No obstant això, sí que esmenten el possible paper terapèutic de l'herba al costat dels tractaments convencionals, i afegeixen: “...els resultats indiquen que, a més de proporcionar millores importants en la qualitat de vida dels malalts de càncer, sumar la teràpia cannábica als tractaments ja establerts podria millorar l'eficàcia d'aquests tractaments sense estimular el creixement tumoral”.\nInteraccions amb teràpies convencionals contra el càncer\nEl cànnabis pot interactuar amb els tractaments convencionals contra el càncer de forma tant positiva com negativa. Com hem vist, alguns medicaments a base de cànnabis aprovats s'administren exclusivament per a reduir els símptomes de la quimioteràpia.\nLa quimioteràpia té un efecte nociu en el cos. Pot danyar els òrgans principals, provocar una pèrdua de pes ràpida, fer que el pacient senti nàusees fins al punt de vomitar, i reduir l'apetit. Els medicaments que contenen THC redueixen les nàusees i estimulen l'apetit, la qual cosa ajuda al fet que els pacients s'alimentin millor i tornin a pujar de pes.\nNo obstant això, pel que fa al CBD, les coses són una mica més complicades. Aquest cannabinoide altera la funció dels enzims del fetge que metabolizan una gran quantitat de productes farmacèutics, com els medicaments de la quimioteràpia. Alguns tractaments contra el càncer depenen d'aquests enzims per a mantenir la seva eficàcia, i el CBD podria reduir la seva potència. Però es necessiten més estudis en aquest camp per a tenir una idea més clara.\nEstudis en curs sobre la marihuana i el càncer\nLes dècades de prohibició no han ajudat al fet que els investigadors entenguin el paper del cànnabis com a tractament terapèutic contra el càncer. No obstant això, estan començant a aparèixer estudis que expliquen com podria funcionar la marihuana contra unes certes formes d'aquesta malaltia. Dóna un cop d'ull a continuació als estudis en curs, i a dos dels tipus de càncer més devastadors.\n[*related_*story aneu=660 *lang=3 *type_*class=*NewsClass]\nEl limfoma ataca al sistema limfàtic, una xarxa que s'estén per tot el cos i que ajuda a combatre infeccions i a eliminar toxines. Uns certs limfomes són molt agressius, però els tractaments convencionals funcionen bastant bé.\nLa recerca en curs està analitzant el paper dels *cannabinoides com una altra possible via de tractament. Un estudi de 2020 realitzat en la Universitat de Tel Aviv, va analitzar els efectes dels *cannabinoides sobre les cèl·lules del limfoma.\nEls investigadors van utilitzar extractes de marihuana amb *CBD, *CBG, *THC i *CBC, i van descobrir que produïen uns efectes més pronunciats quan s'utilitzaven de manera sinèrgica. Aquests compostos van aconseguir detenir el cicle de les cèl·lules canceroses i provocar l'autodestrucció cel·lular, un procés que es coneix com a apoptosi. Després d'examinar els resultats, l'equip d'investigadors va concloure que: “Una formulació determinada dels compostos actius sinèrgics del cànnabis i la recerca de les seves maneres d'acció, podrien conduir a noves teràpies basades en la marihuana”.\nUna forma de càncer que afecta els glòbuls blancs, la leucèmia es desenvolupa de forma molt ràpida i voraç, i posa en perill el sistema immunològic. Investigadors de la Universitat de Londres van analitzar l'efecte dels *cannabinoides sobre les cèl·lules leucèmiques en una placa de *Petri. I van comprovar que, quan els van utilitzar de manera individual, aquests *cannabinoides van acabar amb les cèl·lules fins a un cert punt.\nNo obstant això, quan es van usar al costat de la quimioteràpia, van produir uns efectes molt més forts. Aquestes troballes sens dubte justifiquen una recerca més detallada dels efectes dels *cannabinoides sobre la leucèmia. Però, únicament els assajos clínics controlats amb humans revelaran la seva eficàcia contra aquesta malaltia.\nEfectes secundaris dels tractaments convencionals *vs tractaments amb marihuana medicinal\nTant els tractaments convencionals com les teràpies amb cànnabis tenen els seus propis efectes secundaris. Sabem que el consum de marihuana juntament amb la quimioteràpia ajuda a reduir les nàusees, però quins efectes secundaris produeix cada teràpia de forma aïllada?\nEfectes secundaris dels tractaments convencionals\nEls tractaments convencionals contra el càncer són immensament devastadors. La majoria produeixen efectes secundaris tan terribles que poden alterar ràpidament i de manera considerable l'aspecte físic i la salut general de la persona malalta.\nArticulacions i músculs rígids\nProblemes sexuals i de fertilitat\nHematomes i sagnat\nReducció de l'apetit\n<*tr *style="*background-color: #*fafafa;">\nEfectes secundaris de la teràpia amb cànnabis\nEn comparació, la teràpia amb cànnabis produeix uns efectes secundaris molt menys devastadors. No obstant això, no hi ha suficients recerques que justifiquin l'ús d'aquests compostos com a tractament independent. Així i tot, els estudis primerencs indiquen que podrien augmentar els tractaments actuals, i possiblement reduir al mínim els efectes secundaris d'aquestes opcions. Uns certs *cannabinoides també produeixen efectes secundaris que resulten molestos per a alguns pacients, la qual cosa ha portat a la seva eliminació en diversos assajos clínics.\nEfectes secundaris del *THC\nEfectes secundaris del *CBD\n<*td *style="*background-color: #*f1f1f1; *padding: *14px; color: #000000;">Ansietat i pànic\nLa marihuana també conté centenars d'altres molècules en quantitats més petites. Si els investigadors realitzen estudis amb concentracions més altes d'aquests compostos, podrien acabar descobrint els efectes secundaris exclusius d'aquests fitoquímics addicionals.\nSituació legal de la marihuana medicinal per a combatre el càncer\nQuè diu la llei sobre el consum de cànnabis contra el càncer? En aquests moments, no està aprovat cap medicament amb cànnabis que tracti el càncer de manera directa. Encara que alguns pacients recorren al mercat negre per a incorporar la marihuana en el seu tractament, milions de persones obtenen cànnabis de manera legal per a reduir els efectes secundaris dels tractaments convencionals.\nEls ciutadans dels Estats Units poden adquirir productes de *THC sintètic aprovats per la *FDA per a combatre les nàusees i els vòmits produïts per la quimioteràpia, i per a estimular l'apetit. Els pacients d'uns certs estats en els quals el cànnabis és legal, també poden accedir a una variada gamma de productes amb marihuana, com a extractes i comestibles, en dispensaris autoritzats. En molts estats, els malalts de càncer poden sol·licitar targetes de marihuana medicinal.\nLes coses també estan avançant a Europa. Al març de 2021, França va iniciar un assaig amb cànnabis medicinal que ha permès que els malalts de càncer i altres trastorns tinguin accés a la marihuana medicinal. Els metges dels Països Baixos poden recomanar cànnabis medicinal per a la pèrdua d'apetit, nàusees i vòmits associats amb els tractaments contra el càncer.\nNo obstant això, els malalts de càncer de la major part d'Europa no poden accedir al cànnabis medicinal. A mesura que més assajos amb humans continuïn estudiant l'efectivitat de la marihuana contra el càncer i els seus símptomes, és d'esperar que l'accés legal millori en tot el continent.\nCànnabis i càncer: situació actual\nPel que fa al càncer, encara ens trobem en les primeres fases de la recerca. Encara que nombrosos estudis cel·lulars i algun assaig amb humans mostren un panorama molt positiu, es necessiten moltes més proves. Ara com ara, podem afirmar que la marihuana segurament exercirà un paper molt més important en el tractament futur d'aquesta malaltia. A mesura que els investigadors continuïn descobrint com interactuen exactament els components del cànnabis amb el cos i contra les cèl·lules canceroses, milions de malalts podrien aconseguir accés a l'herba i els seus compostos durant la dècada vinent.\nI pel que fa a fumar marihuana? La recerca actual sembla haver canviat totalment l'enfocament d'aquest paradigma. Encara que fumar qualsevol cosa augmenta el risc de patir càncer, la marihuana potser és única en el sentit que algunes de les seves molècules semblen compensar aquest efecte negatiu. Però hem de prendre'ns aquestes dades amb cautela i esperar que es realitzin més recerques abans de treure conclusions fiables d'aquestes troballes.


Portada » Consells de salut\nEls millors influencers de la salut\nEmprenedors i creadors de continguts. Dos nous conceptes que han irromput amb força en el món de l’empresa i els negocis digitals. En el cas dels segons, n’hi ha de molts tipus: Podcasters, tiktokers, youtubers… Però està clar que els…\nQui matina fa farina. Com bé diu la dita popular, matinar és beneficiós, no només productivament parlant, també si ens preocupa la nostra salut. Diversos estudis han assenyalat que el bon hàbit de matinar contribueix a un estat del benestar…\nLes begudes vegetals estan de moda. A la clàssica llet de soja, que han consumit tradicionalment persones veganes i amb intoleràncies a la llet de vaca, s’han unit les d’ametlla, civada, coco i arròs. S’han popularitzat aconseguint obrir-se un forat…\n5 hàbits quotidians a evitar, com el tabac\nLa societat és plenament conscient que el tabac és perjudicial per a la salut. Han estat necessàries moltes campanyes i algunes dècades de lluita per part dels professionals de la medicina per a crear consciència sobre un fet objectiu: Fumar…\nSPD i altres sistemes per a organitzar els medicaments\n¿Algun cop has tingut problemes preparant el teu pastiller setmanal, o potser el dels teus pares? Organitzar els medicaments dels més grans pot suposar tot un repte per a molts de nosaltres. Sigui per la falta de temps o la…\nLa pàgina 25


Ajuntament d'Alaquàs. Premsa.L'Ajuntament d'Alaquàs sol·licita al Servef i a la Conselleria d'Educació un total de vuit cursos de formació per a persones desocupades\nL'Ajuntament d'Alaquàs sol·licita al Servef i a la Conselleria d'Educació un total de vuit cursos de formació per a persones desocupades\nL'aprovació dels cursos permetrà que un total de 30 veïns i veïnes siguen contractats durant 1 any per l'Ajuntament d'Alaquàs a través del Taller d'Ocupació "Alaquàs amb cura de la seua gent i el seu espai". Els programes donaran formació a més de 100 persones\nL’Ajuntament d’Alaquàs, a través del Centre Municipal de Formació Francesc Ferrer Martí, ha sol·licitat al Servef i a la Conselleria d’Educació un total de 8 cursos de formació professional per a l’ocupació. La subvenció ascendeix a 834.000 euros i amb aquesta es podran posar en marxa diversos programes de formació per a persones en situació d’atur o persones que estant ocupades, vulguen millorar la seua formació professional.\nAquests cursos donaran formació a un total de 105 veïns i veïnes i permetran que l’Ajuntament d’Alaquàs puga contractar durant 1 any a través del Taller d’Ocupació “Alaquàs amb cura de la seua gent i el seu espai”, un total de 30 veïns i veïnes d’Alaquàs que a més de formar-se en l’especialitat per la qual s’interessen, tindran l’oportunitat de tindre un contracte laboral per a desenvolupar diferents obres municipals o prestar els seus serveis a l’Ajuntament.\nAquestes accions formatives formen part del Pla de Formació Professional per al Treball 2016/2017 desenvolupat per l’Ajuntament d’Alaquàs com una de les polítiques prioritàries pel que respecta a la formació i al treball. Més de 2000 veïns i veïnes s’han beneficiat en els últims anys dels 151 cursos de 30 perfils professionals diferents impartits al Centre de Formació per proporcionar una qualificació professional i facilitar l’entrada al mercat laboral.\nEn total s’han demanat un total de vuit cursos. Pel que fa al Programa de Formació Professional per a l’Ocupació del Servef cal destacar el “Taller d’Ocupació, Alaquàs amb cura de la seua gent i el seu espai” a través del qual es contractaran un total de 30 veïns i veïnes. Es tracta d’un programa mixte de treball i formació que té com a objectiu el d’incrementar l’empleabilitat de les persones desocupades de més de 25 anys o més amb la finalitat de facilitar la seua inserció laboral, combinant la formació per al treball mitjançant la realització d’accions formatives amb la realització d’obres o prestació de serveis d’utilitat pública o interès social. En aquest cas s’han demanat les especialitats de: Muntatge i Manteniment d’Instal·lacions Elèctriques de Baixa Tensió; Atenció Sociosanitària a persones dependents en institucions socials; i Activitats auxiliars en vivers, jardins i centres de jardineria i Instal·lació i Manteniment de jardins i zones verdes.\nAl Servef s’ha demanat també les especialitats de: Muntatge i manteniment d’Instal·lacions Solars Tèrmiques, Muntatge i Manteniment d’Instal·lacions Fotovoltaiques i Muntatge i Manteniment de Jardins i Zones Verdes. Aquestes accions formatives estan dirigides prioritàriament a persones en situació d’atur així com a persones ocupades i estan centrats en proporcionar la qualificació professional per tal de desenvolupar una ocupació adequada a les necessitats del mercat de treball i estimular la seua inserció laboral.\nPel que a la Conselleria d’Educació, l’Ajuntament ha sol·licitat un programa formatiu de qualificació bàsica amb dues especialitats: Activitats auxiliars en vivers, jardins i centres de jardineria i Operacions auxiliars de muntatge i instal·lacions electrotècniques i de telecomunicacions en edificis. Aquest programa està adaptat a les necessitats específiques de l’alumnat que haja abandonat l’ensenyament reglat sense haver aconseguit els objectius previstos en l’Educació Secundària Obligatòria o que presente necessitats educatives especials que hagen impedit la consecució d’aquests estudis secundaris.\nL’Ajuntament d’Alaquàs habilitarà una secció específica en la pàgina web www.alaquas.org per informar del procés a seguir.


Tot sobre la Festa Major de Sant Vicenç de Castellet 2019 - Regió7\nL'edició d'enguany presenta una programació extensa i variada amb activitats destinades a totes les edats\nCorrefoc de la Festa Major de Sant Vicenç de Castellet del 2018 arxiu/D. B.\nArnau Valverde | MANRESA Sant Vicenç de Castellet viurà entre el 12 i el 15 de juliol quatre dies de festa en què es podrà gaudir d'un gran ventall d'actes culturals i lúdics amb cabuda per a tots els públics.\nLa festa del pubillatge serà l'encarregada d'encetar la primera jornada de la festa major, ja que la comissió del pubillatge és l'encar-regada de fer el pregó d'aquesta edició (21.00 h) amb motiu dels seus 50 anys d'existència. El pregó serà compartit per diferents persones que han estat vinculades al pubillatge del poble i tindrà lloc a la plaça de l'Ajuntament. Posteriorment, s'escolliraà la nova pubilla i el nou hereu de la població d'aquest any.\nAvui a la nit també es viurà un dels actes estrella de la Festa Major de Sant Vicenç, el correfoc «La llegenda de Castellet». Aquest any presentarà una bèstia nova i continuarà habilitant espais de seguretat per als assistents.\nLa música és una peça clau de qualsevol festa major, i els principals encarregats de posar-s'hi al capdavant aquest any seran els Buhos. El grup català visitarà Sant Vicenç després d'haver tocat en un dels festivals més importants del panorama musical català, el Canet Rock. La banda originària del Baix Penedès presentarà algunes de les seves noves cançons i farà ballar tot el públic. No només actuaran els Buhos, durant els quatre dies es podrà gaudir d'actuacions de l'Orquestra Selvatana i dels 80 Principales, entre d'altres.\nPer als més golafres, aquest any es farà el primer concurs de truites, que tindrà lloc dissabte a la tarda, així com la botifarrada i ouferrada que se celebrarà diumenge a la nit a la plaça Onze de Setembre.\nEls gegants. com no podia ser d'altra manera, també tindran el seu moment de protagonisme demà. La 26a Trobada de Gegants reunirà un bon grapat de colles que faran ballar els gegants pels carrers del poble.\nEls més petits ja fa uns dies que gaudeixen de la Festa Major Infantil, concretament des de dilluns, però l'acte principal serà el concert a càrrec d'El Pot Petit de dilluns que ve, La Gran Festa.\nLa festa major culminarà dilluns a la nit amb el tradicional castell de focs que enguany estrana una nova localització a l'esplenada que es troba entre el carrer Rosa Sensat i La Ceràmica. Un cop acabat l'espectacle, els assistents podran gaudir del concert d'havaneres a càrrec del grup format a Calella de Palafrugell, Port Bo, a la Plaça 11 de setembre.\n>Programació de la Festa Major de Sant Vicenç 2019\nA les 20.30 h, sortida des de Cal Soler de la cercavila del pubillatge.\nA les 21 h, a la plaça de l'Ajuntament, pregó a càrrec de la Comissió de Pubillatge de Sant Vicenç de Castellet, en motiu dels 50 anys. A continuació, proclamació de la pubilla i l'hereu 2019.\nA les 23 h, correfoc de La Llegenda de Castellet, des de la plaça Clavé i fins a la plaça Onze de Setembre. Organització: Comissió de Correfoc de la Colla de Geganters.\nA les 00.30 h, a la plaça Onze de Setembre, concert a càrrec de Buhos i DJ Món.\nA les 12.30 h, a l'auditori M. Carme Grauvilardell, acte de lliurament de la Medalla Sant Vicenç 2019.\nA les 17 h, a la piscina municipal, 3a Jornada del Torneig Catalunya Central. Organització: CN Castellet.\nA les 18 h, a l'Esplai d'avis, ball amb Dolfi. Entrada gratuïta. Organització: Associació de Gent Gran de l'Esplai.\nA les 19 h, a la plaça de l'Ajuntament, 1r Concurs de truites Posa-hi ous!!. Bases a www.svc.cat.\nA les 19 h, a la plaça de l'Ajuntament, sardanes a càrrec de la cobla Lluïsos de Taradell.\nA les 21.30 h, a la plaça Onze de Setembre, concert amb l'orquestra Selvatana.\nA les 23 h, ball amb l'orquestra Selvatana.\nA les 01 h, a la plaça Clavé, concert a càrrec de 80 Principales.\nDe 8 a 13 h, concurs de pesca de festa major a Can Serra. Organització: Club Pesca Olímpic Castellet.\nA les 10 h, a la plaça Clavé, 23a Trobada de puntaires.\nA les 11.30 h, al carrer Maria Gimferrer, inici de la cercavila de la 26a Trobada de Gegants. La ballada final es farà a la plaça de l'ajuntament.\nA les 12 h, a l'església parroquial, missa solemne amb la col·laboració de la coral Al Vent.\nA les 19 h, a la plaça Clavé, Danses Esbojarrades amb La Sal dels Mars.\nA les 20 h, a la plaça de l'Ajuntament, concert a càrrec del Coro Rociero Virgen del Rocío. Organització: Associación Cultural Amigos del Camino.\nA les 21 h, a la plaça Onze de Setembre, botifarrada i ouferrada popular. Preu: 5 euros. Col·laboració: Centro Cultural Andaluz.\nA les 22.30 h, a la plaça Onze de Setembre, espectacle En estat pur, a càrrec de Set de Màgia.\nD'11 a 14 h, al pati de l'escola Sant Vicenç, gimcana marrana, amb jocs refrescants i aquàtics.\nA les 19.30 h, a la plaça Onze de Setembre, concert La Gran Festa a càrrec d'El Pot Petit.\nA les 22.30 h, a l'esplanada del carrer Rosa Sensat/La Ceràmica, castell de focs a càrrec de Pirotècnia Igual.\nA les 23.15 h, a la plaça Onze de Setembre, havaneres amb el grup Port Bo.


El blog de l'Eduard Vallory: "Universitat Progressista d'Estiu"?\nPublicat per Eduard Vallory i Subirà a 12:15 a. m.\nTotalment d´acord amb tu, Eduard. Quan vaig llegir això d´"Universitat progressista" s´em van posar els pels de punta. Un invent que traspua dogmatisme per tots cantons, i on no serà possible de formar cap esperit crític. A més, com a militant d´això que anomenes "l´esquerra no dogmàtica" (ja sabem de qui parlem) no puc sinó lamentar que hagin avingut a fer el joc a certs pseudoprogres curts de mires.\nTotalment d'acord també, amics Eduard i Narcís. Quan vaig llegir l'aparició d'aquesta collonada vaig pensar que si jo estic alineat a l'esquerra, que hi estic, no formo part del progressisme que és una cosa diferent.\n...doncs a mi que em perdonin, però no veig gaire problema en posar-li "progressista" al tema si és que allí n'hi ha. El que em preocupa és que el Sr. Eduard Vallory vulgui confondre el personal perquè, de ben segur, no el deuen haver cridat a participar.\nEduard, el teu problema és que somies massa amb els escoltes de l'Illa


El Partit Socialista guanya les eleccions generals a Sabadell\nDolça victòria per al PSC\nEscrit per Jordi de Arriba el 29 abril 2019\nEl PSC ha tornat a Sabadell. A cavall de Pedro Sánchez, els socialistes han aconseguit aquest diumenge una gran victòria a les eleccions generals a Sabadell. Fa quatre anys que l’abans totpoderós PSC no guanyava unes eleccions a la ciutat. Llavors va ser molt i molt amarga, ja que Josep Ayuso va guanyar les municipals per un grapat de vots però va perdre l’alcaldia. La victòria d’aquest 28 d’abril deixa un sabor molt dolç entre el socialisme local. Els socialiste superen de nou els 30.000 vots.\nMobilització sense gaires precedents a Sabadell en unes generals. Lluny però de la històrica participació del 84,55 per cent del 1982 però participació superior a la victòria socialista del 2004 que va catapultar José Luis Rodríguez Zapatero (van votar el 77,82 per cent d’electors). La participació finalment ha arribat ara al 78,90 per cent. Una mobilització alta que ha acabat beneficiant formacions d’esquerres com el propi PSC, i també ERC, que es consolida com a pal de paller sobiranista amb un resultat històric a Catalunya i guanyant les eleccions en el global del territori català. Més del doble de vots per a ERC que per a Junts per Catalunya a Sabadell.\nEn Comú Podem ha estat tercera força política aquest 28 d’abril. Però amb una sagnia de vot evident cap al PSC. Han perdut un de cada tres vots. Ciutadans s’ha situat en quarta posició i segueix creixent mentre que Junts per Catalunya queden cinquens, deixant al PP i Vox en un frec a frec a la dreta espanyolista que els ha deixat malparats i en els dos casos per sota del 5 per cent. Mals vents per al PP, i no tan bons com alguns presagiaven per a Vox, ni a Espanya ni tampoc a Sabadell.\nLes eleccions, com totes deixen guanyadors i perdedors. A Sabadell, en el primer bloc, evidentment els socialistes, que guanyen 13.159 vots respecte els comicis de l’any 2016. En una escala similar, ERC que en guanyen 9.880 vots. A banda dels nous jugadors, Vox i Front Republicà, Ciutadans guanya 3.048 vots respecte fa tres anys.\nPel cantó negatiu, qui més vots s’ha deixat aquest 28 d’abril, i més tenint en compte l’augment de participació, ha estat En Comú Podem, que es deixa 8.394 dels 29.000 vots que van obtenir fa tres anys. L’altre gran perdedor, segurament el principal, ha estat el Partit Popular, que s’ha deixat dos de cada tres vots, un total de 6.871 paperetes, tota una sagnia cap a Vox i, també però en menor mesura, cap a Ciutadans. No li han anat bé tampoc els comicis a Junts per Catalunya, que obté 382 vots menys dels que va tenir Convergència Democràtica.\nFoto portada: votants a l’escola dels Salesians. Autor: David B.


el bloc de notes d'en toni: Ghost, el musical. Més enllà de l'amor.\nGhost, el musical. Més enllà de l'amor.\nEl grup Teatre Musical, sota la direcció d'Adrià Aguilera, Helena Jara i Marc Flynn, presenta aquesta adaptació del musical de gran èxit a Broadway.\nVivint l'amor perfecte, Sam Wheat i Molly Jensen es traslladen a un gran apartament de Nova York. Una nit, en un sinistre carreró, Sam és assassinat davant la seva companya. A continuació es converteix en un fantasma, enganxat a la terra, que es comunica amb una falsa mèdium, Oda May Brown. En Sam es decideix a investigar el seu assassinat i per fer-ho es comunicarà amb la Molly.\nCoreografies: Helena Jara\nDirecció general: Marc Flynn\nGhost. Més enllà de la mort Damià Costa ©


Els 'surfers' celebren el seu festival internacional a Can Fabra | L'Exprés de Sant Andreu\nEl Surfcity Festival presenta una multidisciplinarietat de l’art, sota el concepte ‘Surf versus City’. Bàsicament, la idea busca contrastar el ‘Surf’ com a natura i la ‘Ciutat’ com a urbanitat i treball. Dos conceptes antònims que es fusionaran entre les parets del recinte fabril en les diferents plataformes que permeten: la música, el disseny, la fotografia, l’skate, la pintura, el cine…\nA l’esdeveniment s’espera la participació de joves artistes que dediquen la seva vida a les onades, els quals han estès un particular estil de vida per mig món. Una forma de viure que el festival reflectirà a tots els assistents, mitjançant la combinació dels sentiments artístics que envolten l’aigua salada i la rutina urbana de l’asfalt.\nLa jornada es presenta farcida de propostes musicals i culturals. Surfcity comptarà amb l’exposició col·lectiva d’art ‘We are antonyms’, la instal·lació d’art a càrrec de Ford EcoSport, un skatecity amb G-Shock, el workshop de Peta Surfboards de la mà de Satorisan i un Shaper Room anomenat #WorkHardWorkFine amb Leman.\nTambé hi haurà Glamping Lab i Jungle Spot per part de Dremsea Surf Camp i ‘Wet Dreams’ de Kiwi Bravo. A més, la iniciativa oferirà una instal·lació de Pedra, un surfcity market i Food Trucks.\nLa música anirà a càrrec d’Est Vilaine, Der Panther, The Wheels, Playback Maracas, The Parrots, Baywaves i JMII.\nPels més decidits, les entrades anticipades ja estan a la venda a la taquilla virtual per 10 euros (o per 8 euros pels qui comptin amb el Carnet Jove o el del TR3SC). Si les persones interessades encara no tenen clar què faran, s’ha de tenir en compte que a la taquilla de dissabte l’entrada tindrà un cost de 12 euros.\nTags: ArtFabra i CoatsfestivalMúsica\nNotícia anterior Notícia anterior: El CEIP Sant Pere Nolasc canviarà de nom\nNotícia següent Notícia següent: “És més rendible llogarte el local al carrer Gran que fer la botiga”


Esperó calcani i fascitis plantar és el mateix? – Podologia Teresa Montero\nTradicionalment, els podòlegs hem considerat l’esperó calcani com una causa de dolor per part dels pacients que vénen a consulta i, constantment, dia rere dia, acudeixen un ampli grup de pacients diagnosticats d’esperó calcani, molt preocupats ja que veuen quelcom semblant a una “punxa” a la radiografia, però, els professionals ens fem la següent pregunta ¿és realment aquesta punxa la causa del seu dolor?. El primer que has de conèixer com a pacient, és que la radiografia és una imatge en 2 dimensions, per tant aquest «punxa» que veus és una estructura plana que no es clava enlloc.\nLes últimes investigacions i treballs científics sobre l’esperó calcani ens diuen que l’esperó no és el problema ni la causa de el dolor sinó un signe clínic més, i el més freqüent és que el pacient presenti un altre problema que causi el dolor, sent el més habitual la fascitis plantar, també coneguda com fasciopatia plantar.\nQuè és un esperó calcani?\nDe forma breu i tècnica, podem definir l’esperó calcani com un procés de entesofitosi. Això, d’una forma més senzilla vol dir que a la zona de l’os, on s’insereix el conegut com múscul flexor curt dels dits (alerta! és la inserció de l’múscul i no de la fàscia plantar, com es pensa) per l’excés de tracció de l’múscul, s’ha creat una calcificació del seu entesis o inserció, donant lloc al famós esperó calcani.\nQuè és la fascitis plantar o fasciopatia plantar?\nConsisteix en petits micro trencaments de la fàscia plantar, que produïdes de forma crònica creen una desorganització de l’orientació i qualitat de les fibres de col·lagen, fent un teixit més feble i capaç de suportar menors càrregues, traduint això des del punt de vista del pacient en un increment del dolor a la zona.\nQuè més ens diu la ciència sobre els esperons?\nPer als pacients que hagin vist el seu esperó calcani (aquesta «punxa») a la radiografia, i es trobin molt preocupats, perque els hi han comentat que és d’una mida «descomunal», com a podòlegs us diem el següent: estigueu tranquils, ja que segons els últims estudis s’ha comprovat que, com més grans són aquests esperons calcanis, hi ha més probabilitats de recuperació i amb millors resultats al rebre un tractament podològic expert com el que oferim a la nostra Clinica de Podologia Teresa Montero a Sant Just Desvern.\nQuin consell us donem, com professionals, per l’esperó calcani i la fascitis plantar?\nCom a professionals, per l’esperó calcani i la fascitis plantar us recomanem el següent: si us fa mal el taló, caldrà que acudiu al vostre podòleg i, mitjançant l’exploració i les proves que se us manin, comptareu amb un diagnòstic precís. Arran d’aquí, s’identificarà quina part de el peu és la que està lesionada, quin tipus de lesió presenta i quins són els factors de risc, per tal de poder tractar a cada pacient d’una forma el més individualitzada possible i acabar amb el dolor associat a l’esperó calcani i la fascitis plantar.\nTractaments per l’esperó calcani i la fascitis plantar\nUna vegada que el podòleg especialista ha donat el diagnòstic de fascitis plantar, hem de saber que, com a problema crònic, és a dir, porta molt de temps «gestant», no desapareixerà de la nit al dia, i és més, fins i tot si el dolor desapareix, no hem de confiar-nos i pensar que ja hem trobat la solució a el problema. Hem d’esperar que el podòleg expert ens doni l’alta, ja que per desgràcia, aquest tipus de lesions triga com a mínim 3 mesos en curar, quan el nostre cos és capaç de crear altres fibres de col·lagen prou fortes com per a que aguanti la càrrega que posteriorment li donarem a aquesta estructura (la fàscia plantar) que estava danyada.\nNo et preocupis si tens un esperó calcani. Com hem comentat, l’esperó calcani no és el seu problema, sinó la fascitis plantar, i no cal una intervenció quirúrgica per sol·lucionar-ho. Acudeix al teu podòleg de confiança per començar el tractament com més aviat millor, i recorda que com més gran és l’esperó, millors resultats es tendeixen a obtenir en la recuperació.\nDemana cita ja a la nostra clínica i aconsegueix el millor diagnòstic i tractament per l’esperó calcani i fascitis plantar.\nEsperó calcani,fascitis plantar\nNo sé si es tracta d’una fascitis, els dos peus molt mal planta del raló, fins i tot, estirada. Per una sobrecàrrega d’esport he tingut lesions i vontusions calcani, i a sltres. Porto 3 mesos i mig caminant poc i sense córrer sport, faig bici i nedo per ordres de metge. M’he curat força, però ara tinc aquest dolor i planta tova peu.


Els Dragons fan història a Wembley | Fosbury\nFosbury » Rugby » Els Dragons fan història a Wembley L'equip de Perpinyà, primer equip no anglès en guanyar la Challenge Cup\n11 anys després d’haver-ho intentat per primera vegada, els Dragons Catalans van lluitar pel títol de la Challenge Cup a Wembley. Aquest cop la victòria ha anat a parar a terres catalanes.\nLes darreres setmanes dels Dragons dibuixaven un equip amb un únic objectiu entre cella i cella. Els enfrontaments obligats del Top 8 no tenien cap mena de rellevància per a la plantilla, coneixedora que a la lliga no té cap opció d’endur-se el títol i que el camí per fer història tenia l’estadi de Wembley i la data del 25 d’agost com a punts innegociables. Després de l’experiència de 2007, la plantilla nord-catalana s’havia conjurat per no desaprofitar l’oportunitat i fer valer el difícil camí que l’havia portat a la final d’una competició centenària (es va disputar per primer cop el 1896!) amb victòries de mèrit tan lloables com la pallissa inflingida al favorit número 1 al títol, el Saint Helens, a les semifinals (35-16).\nLa presència de l’afició de Perpinyà a Wembley era notòria i molta afició al rugby del nostre país seguia l’enfrontament en directe per Esport 3. Una oportunitat per escoltar l’himne dels segadors a Londres (una hora abans de l’inici del partit, encara amb poca afluència de públic) i, sobretot, per gaudir del rugby a 13 amb més expectació que mai fora dels quatre comtats d’Anglaterra on aquest esport té un arrelament pràcticament ancestral.\nMalgrat que els enfrontaments recents amb els Warrington Wolves no eren en absolut favorables per als jugadors dels dracs, la final va començar amb bon peu per als interessos dels rossellonencs. 4-0, 6-0, 8-0. Després els britànics van reaccionar apropant-se al marcador (8-6) i fer valer la seva teòrica superioritat esportiva, però el vendaval de joc dels Dragons no va frenar fins a sentenciar el marcador molts minuts abans que l’àrbitre xiulés el final del partit. del 20 a 6 es va passar al 20 a 14 final, sense patiment per als de Perpinyà. Eufòria a les grades per part dels més de 5.000 aficionats de Perpinyà que van viure el partit a Wembley.\nL’únic equip de la súper lliga que viu allunyat de les terres angleses dels Yorkshires per fi ha aconseguit alçar el primer títol de la seva història. El més anhelat de tots. El que ja no serà patrimoni exclusiu d’Anglaterra mai més. La Challenge Cup 2018 està pintada amb la senyera. Sens dubte, un punt d’inflexió per un club amb ganes de fer un salt endavant en les properes temporades.\nLa USAP, un equip germà\nDurant anys i panys els clubs de rugby de Perpinyà no s’han entès. La USAP per una banda, els Dragons per l’altra i poques connexions entre el Gilbert Brutus i l’Aimé Giral. Una tensió entre dos clubs tan certa com poc comprensible que dividia la capital del Rosselló entre els clàssics i els “nouvinguts” del rugby a 13.\nTot plegat sembla haver acabat de cop i volta en pocs dies. Aquest any els arlequinats han decidit no fer cas omís dels seus veïns i han expressat el seu suport als dracs en diverses piulades i amb una acció que, de ben segur, canviarà les coses a la Catalunya Nord. Des de l’Aimé Giral els aficionats de la USAP van poder seguir en directe el tram final de la final de la Challenge Cup a través de la pantalla de l’estadi aprofitant el duel de debut al Top 14 (conclòs amb un dur resultat de 15 a 46 davant el París).\nImatge d’un moment històric: l’Aimé Giral, amb els Dragons! / Occitanie TV\nSamu Ezeala brilla al Top 14\nLluny de les lluites fraticides ja resoltes a Perpinyà, el Top 14 ha comptat amb debut memorable del jugador català Samu Ezeala al 15 titular del potentíssim Clermont Auvergne. El barceloní, nascut el 1999, va anotar dos assaigs i va ser determinant per a la victòria del seu equip en el primer partit del Top 14 d’aquesta temporada.\nChallenge CupDestacatDragons CatalansRugbySamu EzealaUSAP